**МЕЖДИНЕН ДОКЛАД ЗА ДЕЙНОСТТА**

**30 юни 2017**

**Описание и преглед на дейността на Дружеството**

Ръководството представя своя междинен доклад за дейността и индивидуален междинен финансов отчет на ВГЕ-1 ЕООД (Дружеството) за периода, приключващ на 30 юни 2017 г., изготвен в съответствие с Международните стандарти за финансово отчитане (МСФО), приети от Европейския съюз (ЕС). Междинният финансов отчет не е одитиран.

Основната дейност на Дружеството е организация, управление и експлоатация на вятърни електроцентрали и проекти за алтернативна енергия от възобновяеми енергийни източници. През 2017 г. Дружеството продължава да произвежда и да продава електрическа енергия на Енерго-Про Продажби АД съгласно договор за продажба на електрическа енергия, подписан през 2010 г.

Финансовият резултат след данъци на Дружеството за периода приключващ на 30 юни 2017 г. е печалба в размер на 124 хиляди лева (30 юни 2016 г.: 8 хиляди лева).

**Използвани финансови инструмент и управление на риска**

Финансовите инструменти на Дружеството включват парични средства по банкови сметки, краткосрочни вземания, краткосрочни задължения и лихвоносни заеми и привлечени средства. Основната цел на тези финансови инструменти е да се осигури финансиране за дейността на Дружеството. Дружеството е изложено на риск от промени в пазарните нива на лихвените проценти главно по отношение на дългосрочните си задължения по заеми с плаващи лихвени проценти. Дружеството управлява лихвения риск, като поддържа балансиран портфейл от дългове и привлечени средства с фиксирани и променливи лихвени проценти. Дружеството осъществява сделки, деноминирани в чуждестранна валута, във връзка с финансирането и дейността си. Основната част от сделките на Дружеството са в евро и тъй като българският лев е обвързан с еврото при фиксиран курс, валутният риск се счита за нисък. Дружеството не използва никакъв специален финансов инструмент, за да хеджира този риск. Основният кредитен риск, на който е изложено Дружеството, е свързан с неговите вземания и парични средства по банкови сметки. Вземанията на Дружеството се състоят от търговски вземания и предоставени заеми. Няма значителен кредитен риск, свързан с тях. Ефективното управление на ликвидността на Дружеството предполага осигуряване на достатъчно оборотни средства, главно чрез сделки с българско електроразпределително дружество – Енерго-Про Продажби АД, както и използването на лихвоносно финансиране от свързани лица и банки.

**Информация за важни събития, настъпили през шестмесечието, и за тяхното влияние върху резултатите във финансовия отчет**

През периода, приключващ на 30 юни 2017 г. няма важни събития или такива от съществено значение за дейността на Дружеството.

**Информация относно сделките, сключени между емитента и свързани лица, през отчетния период**

Следващата таблица представя сделките между Дружеството и неговите свързани лица за шестмесечния период, приключващ на 30 юни 2017 г. и 30 юни 2016 г., и салдата към 30 юни 2017 г. и 31 декември 2016 г.:

**МЕЖДИНЕН ДОКЛАД ЗА ДЕЙНОСТТА**

**30 юни 2017**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Свързано лице* |  | *Получени заеми от свързани лица през периода* |  | *Разходи за лихви* |  | *Префак-турирани услуги* |  | *Задължения към свързани лица* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |  |  |  |  |
| ВГЕ 1 ЕООД |  | - |  | - |  | 10 |  | 45 |  | Префактурирани административни разходи |  | Компания майка |
| ВГЕ 1 ЕООД |  | 1 |  | 16 |  | - |  | 1,101 |  | Заеми, получени от свързано лице |  | Компания майка |
| **2017 г.** |  | **1** |  | **16** |  | **10** |  | **1,146** |  |  |  |  |
| ВГЕ 1 ЕООД |  | - |  | - |  | 14 |  | 34 |  | Префактурирани административни разходи |  | Компания майка |
| ВГЕ 1 ЕООД |  | 22 |  | 17 |  | - |  | 1,084 |  | Заеми, получени от свързано лице |  | Компания майка |
| **2016 г.** |  | **22** |  | **17** |  | **14** |  | **1,118** |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Свързано лице*  |  | *Върнати главници по предоставени заеми* |  | *Приходи от лихви* |  | *Вземания от свързани лица* |  | *Салдо на вземанията* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |  |  |  |  |
| Шабла Енерджи ЕООД |  | 14 |  | 1 |  | - |  | 67 |  | Заеми, предоставени на свързано лице |  | Дружество под общ контрол |
| **2017 г.** |  | **14** |  | **1** |  | **-** |  | **67** |  |  |  |  |
| Шабла Енерджи ЕООД |  | 9 |  | 3 |  | - |  | 80 |  | Заеми, предоставени на свързано лице |  | Дружество под общ контрол |
| **2016 г.** |  | **9** |  | **3** |  | **-** |  | **80** |  |  |  |  |

**Движение по заемите, получени от свързано лице**

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| В началото на периода | 1,084 |  | 1,047 |
| Получени заеми | 1 |  | 92 |
| Начислени лихви | 16 |  | 34 |
| Платени главници по заеми | - |  | (89) |
| В края на периода | **1,101** |  | **1,084** |

**МЕЖДИНЕН ДОКЛАД ЗА ДЕЙНОСТТА**

**30 юни 2017**

**Движение по заемите, предоставени на свързани лица**

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| В началото на периода | 80 |  | 86 |
| Начислени лихви | 1 |  | 3 |
| Платени главници по предоставени заеми | (14) |  | (9) |
| В края на периода | **67** |  | **80** |

Дружеството е получило заем от компанията майка ВГЕ 1 ЕООД. Условия по този договор за заем са обобщени по-долу:

* Първоначален размер на заема – лимит до 1,400 хил. евро и до 150 хил. щатски долара, а съгласно анекс от 24 декември 2014 г. лимитът е определен на 2,000 хил.евро.
* Цел – финансиране за придобиване на ветрогенератор
* Падеж – 3 години след дата на сключване договора, която е 2 август 2010 г., предоговорен до 2 август 2017 г.
* Договорена лихва – 4% годишно плюс тримесечния EURIBOR или LIBOR за съответния период за депозитите в евро и щатски долари съответно; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, получен от компанията майка ВГЕ 1 ЕООД. Съгласно акт за назначаване на вещи лица от 30 юни 2017 г., е започната процедура по оценяване на отпуснатия заем.

Дружеството е предоставило заем на Шабла Енерджи ЕООД (дружество под общ контрол). Условията по заема са обобщени по-долу, както следва:

* Лимит до 100 хил.евро
* Падеж – 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро;
* Плащането (главница и лихва) се извършва на датата на падежа на заема, като лихвите се начисляват за всеки тримесечен период.

Джем Ширин Ерхан Озил

Управител Управител

Еко Ветро Енерджи ЕООД

26 юли 2017 г.

София, България